અમદાવાદમાં મોડી સાંજે મોટા ભાગના વિસ્તારોમાં વરસાદ પડ્યો હતો. રામોલ, સીટીએમ સહિત પૂર્વ વિસ્તારોના મોટા ભાગના નીચાળવાળા વિસ્તારોમાં પાણી ભરાયાં હતાં. બીજી તરફ ઉત્તર ગુજરાતના અંબાજીમાં 3 ઇંચ જેટલો વરસાદ ગુરુવારે પડ્યો હતો. એ જ રીતે બનાસકાંઠામાં વરસાદ આવતા બનાસ નદીમાં નવાં નીરની આવક થઈ ગતી. બનાસકાંઠા નજીક રાજસ્થાનમાં આવેલી સુંધામાતાની ગિરિમાળાઓમાં પણ ભારે વરસાદ પડ્યો હતો, જેને લીધે ઘણા યાત્રાળુઓ અટવાયા હતા. અહીં વરસાદને કારણે સીપુ ડેમમાં પાણીની આવક થઈ હતી.